APSTIPRINĀTS

Ar 2024.gada 23.augusta

SIA “LIMBAŽU SILTUMS”

 Cenu aptaujas komisijas

 Lēmumu Nr.1

(Cenu aptaujas komisijas sēdes

protokols Nr.1, 2.§)

**Cenu aptauja**

Kokskaidu granulu piegāde SIA „LIMBAŽU SILTUMS” siltumenerģijas ražošanai

1. **Vispārīgā informācija**
	1. **Pasūtītājs**:

Cenu aptauju rīko SIA “LIMBAŽU SILTUMS”, vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālrunis 64070514, e-pasta adrese: info@limbazusiltums.lv (turpmāk – Pasūtītājs).

* 1. **Piedāvājumu iesniegšanas termiņš: līdz 2024.gada 16.septembrim, plkst. 14.00.**
	2. **Cenu aptaujas identifikācijas Nr.: LS 2024/27.**
	3. **Piedāvājumu var iesniegt:** personīgi SIA “LIMBAŽU SILTUMS”, Jaunā iela 2A, Limbažos, Limbažu novadā. Piedāvājums/i var tikt iesniegti personīgi, vai pa pastu, vai elektroniski nosūtot piedāvājumu uz e-pastu: info@limbazusiltums.lv. Ja piedāvājums tiek nosūtīts pa pastu, tad Pasūtītājam tas ir jāsaņem norādītajā adresē līdz noteiktā piedāvājuma iesniegšanas termiņa beigām.
	4. **Piedāvājuma spēkā esamība:** derīguma termiņš ir ***60 (sešdesmit)*** kalendārās dienas, skaitot no iesniegšanas termiņa beigām.
	5. Kontaktpersona: Valters Mardoks, mob.tel. 29215974, e-pasts: valters.mardoks@limbazusiltums.lv. Jautājumus pretendenti var uzdot rakstiski - iepriekš norādītajai kontaktpersonai.
	6. Iesniedzamie dokumenti:

Pieteikumu dalībai, cenu atbilstoši pievienotajai formai (pielikums Nr.1);

* 1. Vērtēšanas metode – zemākā cena.
	2. Dokumenti jāiesniedz pieprasītajā secībā un saskaņā ar norādītajām formām, tiem ir jābūt parakstītiem.
	3. Piedāvājuma nodrošinājums - 1200,00 EUR (viens tūkstotis divi simti euro) (iemaksa SIA „LIMBAŽU SILTUMS” norēķinu kontā Nr.LV62UNLA0013000467757, AS „SEB banka” (ar norādi – piedāvājuma nodrošinājums Kokskaidu granulu cenu aptaujai ID Nr. LS 2024/27)), kas jāieskaita līdz piedāvājuma iesniegšanas termiņam.
	4. Piedāvājuma nodrošinājums ir spēkā īsākajā no šādiem termiņiem:
		1. Cenu aptaujas procedūras dokumentos minētā Piedāvājuma derīguma termiņā, kas noteikts, skaitot no Piedāvājumu atvēršanas dienas, vai jebkurā Piedāvājuma derīguma termiņa pagarinājumā;
		2. ja Pasūtītājs atzīst kādu Pretendentu par uzvarējušu iepirkuma procedūrā, — līdz dienai, kad izraudzītais Pretendents iesniedz līguma nodrošinājumu (ja tāds ir paredzēts iepirkuma procedūras dokumentos un līgumā);
		3. līdz līguma noslēgšanai.
	5. Pasūtītājs ietur Pretendenta iemaksāto piedāvājuma nodrošinājuma summu, ja:

- Pretendents atsauc savu Piedāvājumu, kamēr ir spēkā Piedāvājuma nodrošinājums;

- Pretendents, kura Piedāvājums izraudzīts saskaņā ar Piedāvājuma izvēles kritēriju, Pasūtītājam noteiktajā termiņā nav iesniedzis tam Cenu aptaujas procedūras dokumentos un līgumā paredzēto līguma izpildes nodrošinājumu;

- Pretendents, kura Piedāvājums izraudzīts saskaņā ar Piedāvājuma izvēles kritēriju, neparaksta līgumu.

* 1. Piedāvājuma nodrošinājuma Pretendentiem tiks atgriezts 7 (septiņu) darba dienu laikā pēc līguma noslēgšanas ar Cenu aptaujas uzvarētāju vai pēc lēmuma pieņemšanas par konkursa izbeigšanu bez rezultāta.
1. **Informācija par cenu aptaujas priekšmetu**
	1. **Cenu aptaujas priekšmets**:
		1. kokskaidu granulu piegāde siltumenerģijas ražošanai 2024./2025.gada apkures sezonā, atbilstoši tehniskai specifikācijai - tehniskajam/finanšu piedāvājumam (2.pielikums) ietverot piegādes un izkraušanas izmaksas ar pretendenta nodrošināto transportu katlu mājā Tirgus ielā 7, Salacgrīvā, Limbažu novadā;
		2. apjoms ir uzskatāmi par pasūtītāja prognozējamo maksimālo iepirkuma apjomu līguma darbības periodā. Pasūtītājs ir tiesīgs pēc saviem ieskatiem samazināt, iepirkt pēc nepieciešamības tādu kokskaidu granulu apjomu kāds nepieciešams.
	2. **CPV kods:** 09111400-4.
	3. **Līguma izpildes (piegādes) vieta un apjomi**: katlu māja Tirgus ielā 7, Salacgrīvā, Limbažu novadā, aptuvenais piegādes apjoms 300 tonnas.
	4. **Līguma izpildes laiks**:2024.gada septembris līdz 2025.gada 30.aprīlim.
	5. **Norēķini**: Pasūtītājs par piegādāto kurināmo veic ar pēcapmaksu bezskaidras naudas norēķinu veidā uz Piegādātāja norādīto bankas kontu 30 dienu laikā pēc rēķina saņemšanas.
2. **Prasības pretendentiem un iesniedzamie dokumenti**
	1. Pretendents cenu aptaujā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu cenu aptaujā atbilstoši šo Noteikumu prasībām. Piedalīšanās cenu aptaujā ir pretendenta brīvas gribas izpausme.
	2. **Pretendentu atlases un kvalifikācijas prasības un iesniedzamie dokumenti:**

|  |  |  |
| --- | --- | --- |
| **Nr.p.k.** | **Pasūtītāja prasības pretendentu kvalifikācijai** | **Pretendenta iesniedzamie dokumenti cenu aptaujā** |
|  | Pretendenta pieteikums dalībai cenu aptaujā | Pretendenta pieteikums dalībai (Pielikums Nr.1) |
|  | Finanšu piedāvājums | Finanšu piedāvājums (Pielikums Nr.3) |
|  | Piedāvājuma nodrošinājums |  |

* 1. **Tehniskais/finanšu piedāvājums**:
		1. Tehnisko/finanšu piedāvājumu sagatavo saskaņā ar Tehniskās specifikācijas (Pielikums Nr.2) prasībām;
		2. Tehniskajā/finanšu piedāvājumā cenas norāda *euro* (EUR).

## **Pielikumā:**

Pielikums Nr.1 – Pieteikums cenu aptaujai uz 1 (vienas) lapas;

Pielikums Nr.2 - Tehniskā specifikācija – tehniskais/finanšu piedāvājums uz 1 (vienas) lapas;

Pielikums Nr.3 – Finanšu piedāvājums uz 1 (vienas) lapas;

Pielikums Nr.4 – Līguma projekts uz 4 (četrām) lapām.

Pielikums Nr.1

**Uzņēmuma rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PIETEIKUMS**

piedāvājam veikt **darbus**, **par kopējo līgumcenu (1t cena ar piegādi):**

(kopējā piedāvātā līgumcena EUR, bez PVN)

Ar šī pieteikuma iesniegšanu apliecinām, ka:

* Apstiprinām, ka esam pilnībā iepazinušies ar Cenu aptaujas procedūras dokumentiem un šajā piedāvājuma cenā pilnībā iekļāvuši visas šajā sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā Cenu aptaujas līguma darbības laikā;
* Neattiecas Sabiedrisko pakalpojumu sniedzēju iepirkumu likuma noteiktie 48. pantā minētie pretendentu izslēgšanas nosacījumi un neattiecas Sankciju likuma izslēgšanas nosacījumi;
* Esam iepazinušies ar sagatavoto līgumprojektu, piekrītam tā noteikumiem un apņemas parakstīt atklāta Cenu aptaujas nolikuma pielikumā esošo līgumu pievienotajā redakcijā, ja pasūtītāja Cenu aptaujas komisija pieņem lēmumu piešķirt tiesības slēgt konkrēto līgumu.

**Pretendents**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *pretendenta nosaukums*

 *pretendenta adrese, tālruņa numuri*

 kontaktpersonas vārds un uzvārds*, tālruņa numurs, e-pasta adrese*

*vadītāja vai pilnvarotās personas amats, vārds un uzvārds, paraksts*

Pielikums Nr.2

|  |
| --- |
| **Tehniskā specifikācija** |
| **Iepirkuma daļa Nr.** | **Tehniskā specifikācija** | **Pretendentam informācijai: Pasūtītāja aptuvenais plānotais apjoms t****(tonnās)\*** | **Piegādes nosacījumi** |
| 1. | Kokskaidu granulas, kas tiek ražotas no egles, priedes vai bērza koka izžāvētām skaidām vai šķeldas, bez koka mizas un citiem piemaisījumiem:Diametrs: 6 – 8 mm;Mitrums: ne vairāk kā 10%;Siltumspēja: ne mazāk kā 4700 kwh/kg;Pelnu saturs: ne vairāk kā 0,5%;Pelnu kušanas temperatūra: ne mazāk kā 12000C;Tilpumblīvums ne mazāk kā 700 kg/m3;Mehāniskā noturība: ne mazāk kā 98%;Granulu putekļu, smalko daļiņu saturs (mazāk par 3,15 mm) ne vairāk kā 0,5 %;Piegāde ar piegādātāja autotransportu ar iespēju ielādēt uzglabāšanas torņos ar cauruļvadu; Vienā piegādē ne vairāk kā 20 tonnas | 300 t | Tirgus iela 7, Salacgrīva, Limbažu novads Piegāde paredzama 3 dienu laikā pēc Pasūtītāja pieprasījuma; paredzamais piegādes laiks – 2024.gada septembris līdz 2025.gada 30aprīlis, piegādes apjoms vienā reizē ne vairāk kā 20 tonnas.Piegādātājs nodrošina granulu iekraušanu uzglabāšanas torņos ar cauruļvadu (gaisa padevi). |

**Kopējās prasības:**

1. Kokskaidu granulām jābūt mehāniski noturīgām, bez skaidu smalkumiem, sausām, tās nedrīkst saturēt līmes un citu ķīmisko elementu sastāvdaļas, kā arī metālu, plastmasas, akmeņu, smilšu u.c. svešķermeņu piemaisījumus.
2. Pretendenta piedāvātās kokskaidu granulas ir sertificētas un atbilstošas kvalitātes prasībām – pretendentam ir spēkā esošs attiecīgs sertifikāts, kas jāpievieno piedāvājumam vai, gadījumā, ja tas ir reģistrēts publiski pieejamā reģistrā, jānorāda vieta, kur par to iespējams pārliecināties.

 Pielikums Nr. 3

Finanšu piedāvājums

|  |  |  |
| --- | --- | --- |
| Nr. p. k | Rādītājs | Cena EUR, bez PVN (vērtē) |
| 1. | Granulas 1t ar piegādi |  |

Pielikums Nr.4

**LĪGUMA PROJEKTS**

KURINĀMĀ IEPIRKŠANAS LĪGUMS Nr.\_\_\_\_\_\_\_\_\_\_\_

 <Pasūtītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Pasūtītājs), no vienas puses,

un

<Izpildītāja nosaukums> , reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Izpildītājs), no otras puses, abi kopā Puses,

pamatojoties uz Pasūtītāja [rīkotā]/[rīkotās] <iepirkuma procedūras veids> „<Iepirkuma procedūras nosaukums>” (identifikācijas Nr.<identifikācijas numurs>) rezultātiem un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):

1. Līguma priekšmets

* 1. Piegādātājs piegādā Pircējam kokskaidu granulas (turpmāk – kurināmo) un izkrauj katlu mājā Tirgus ielā 7, Salacgrīvā, Limbažu novadā, atbilstoši specifikācijai (Pielikums Nr.1).
	2. Piegādātājs piegādā kurināmo tādā apjomā, lai nodrošinātu katlu mājas Tirgus ielā 7, Salacgrīvā, Limbažu novadā, nepārtrauktu darbību nepieciešamās slodzes režīmā.
	3. Piegādātājam jānodrošina stabila un nepārtraukta piegāde. Piegādes pieņemšana uz vietas katlu mājā no plkst. 8.00 – 16.00. Brīvdienās un svētku dienās pēc savstarpējās vienošanās pie Līguma.
	4. Plānotais apjoms kurināmā piegādei ir 300 tonnas.
	5. Ņemot vērā katlu mājas jaudu kurināmā piegādes apjoms Līguma darbības laikā var mainīties +/- 40% no kurināmā piegādes apjoma.
	6. Puses vienojas, ka pārējo kurināmā apjomu Piegādātājs piegādā un izkrauj katlu mājā Tirgus ielā 7, Salacgrīvā, Limbažu novadā, pēc Pircēja pieprasījuma.

2. Apmaksas kārtība

2.1. Pircējs maksā Piegādātājam par Līguma 1.2.punktā norādītajā piegādes vietā (katlu mājā) piegādāto un izkrauto kurināmo par cenu \_\_\_\_\_\_\_ EUR/t (\_\_\_\_\_\_\_\_\_\_\_ euro), cena bez PVN, par vienu tonnu. Cenā ir ietvertas kurināmā iekraušanas, izkraušanas un transporta izmaksas.

2.2. Pēc akta abpusējas parakstīšanas Piegādātājs 5 (piecu) darba dienu laikā sagatavo un iesniedz rēķinu Pircējam.

2.3. Pircējs 30 (trīsdesmit) dienu laikā pēc rēķina saņemšanas norēķinās ar Piegādātāju uz Piegādātāja norādīto bankas kontu.

3. Līguma termiņš

3.1. Līgums stājas spēkā brīdī, kad to parakstījušas abas Puses un tiek noslēgts līdz 2025.gada 30.aprīlim.

 4. Piegādātāja tiesības un pienākumi

4.1. Piegādātājs apņemas piegādāt nepārtraukti kurināmo atbilstoši Līguma noteikumiem, tai skaitā brīvdienās un svētku dienās.

4.2. Informēt Pircēju iepriekšējā dienā līdz plkst. 16.30 par precīzu kurināmā piegādes laiku nākošai dienai. Informācijas nodošana notiek telefoniski starp šā Līguma 10.2.punktā norādītajām kontaktpersonām.

4.3. Nodrošināt kurināmā apjoma piegādi tādā apjomā, kādu ir noteicis Pircējs iepriekšējā dienā. Informācijas nodošana notiek telefoniski starp šā Līguma 10.2.punktā norādītajām kontaktpersonām un turpat norādītajiem tālruņa numuriem.

4.4. Izkraut kurināmo Pircēja norādītajā vietā.

4.5. Apmaksāt Pircējam radušos tiešos zaudējumus, kuri radušies no nekvalitatīvi piegādātā kurināmā, t.i., ja kurināmajā ir svešķermeņi, kā rezultātā tiek bojātas katlu tehnoloģiskās iekārtas.

5. Pircēja tiesības un pienākumi

5.1. Nodrošina Piegādātāja piekļūšanu katlu mājas izkraušanas punktam.

5.2. Pircējam ir tiesības izvirzīt pretenzijas Piegādātājam, ja pilnīgi vai daļēji netiek pildīts kāds no šī Līguma nosacījumiem.

5.3. Pircējam ir pienākums veikt norēķinus šī Līguma noteiktajā kārtībā, termiņā un apmērā.

6. Pušu atbildība

6.1. Puses ir atbildīgas par šajā Līgumā noteikto saistību nepildīšanu vai nepienācīgu pildīšanu un Latvijas Republikā spēkā esošo normatīvo aktu ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrai Pusei vai trešajām personām saskaņā ar Latvijas Republikā spēkā esošajiem normatīvajiem aktiem.

6.2. Piegādātājs ir atbildīgs par Pircējam nodarītajiem zaudējumiem, kas radušies Piegādātāja vainas dēļ.

6.3. Ja Piegādātājs neveic Līgumā noteiktos pienākumus, Pircējam ir tiesības neveikt Līgumā noteikto apmaksu.

6.4. Līguma 2.punktā noteiktā samaksas termiņa nokavējuma gadījumā Pircējs maksā piegādātājam līgumsodu 0,05% apmērā no nokavētā maksājuma summas par katru nokavēto dienu, bet ne vairāk kā 10% no Līguma kopējās summas.

6.5. Ja piegādātājs nepilda kādu Līguma noteikumu, Pircējam ir tiesības par katru konstatēto Līguma neizpildes vai nepienācīgas izpildes gadījumu ieturēt līgumsodu 100,00 EUR (viens simts euro) apmērā.

6.6. Ja Puses atsakās no Līguma 6.4. un 6.5. punktā minētajām sankcijām gadījumā, ja Puses savstarpēji vienojas vai otra Puse pierāda, ka kavēšanās iemesls ir trešā puse vai nepārvarama vara, un tās iemeslu minētā Puse nav varējusi novērst.

6.7. Ja konstatēta neatbilstoša kurināmā piegāde, Pircējs pieņemot kravu sastāda aktu un nosūta Piegādātājam atpakaļ nekvalitatīvo kurināmo.

6.8. Ja piegādātajā kurināmajā esošo svešķermeņu (metāla izstrādājumu, akmeņu u.tml.) dēļ tiek bojātas katlu mājas tehnoloģiskās iekārtas. Konstatējot iepriekš minēto faktu tiek sastādīts akts, pieaicinot Piegādātāja pārstāvi. Piegādātājs atlīdzina Pircējam visus tiešos izdevumus, kas saistīti ar bojājumu novēršanu.

6.9. Ja Līgums tiek lauzts, vainīgā puse sedz visus izdevumus, kas radušies otrai pusei šīs darbības rezultātā.

7. Līguma apturēšana, izbeigšana, izpilde

7.1. Līguma darbības ietvaros, bet ne ātrāk kā līdz 2024.gada 10.decembrim, Piegādātājam ir tiesības ierosināt kurināmā cenas izmaiņas. Ierosinot kurināmā cenas izmaiņas, Piegādātājam ir jāiesniedz Pircējam objektīvs un pierādāms pamatojums kurināmā cenas izmaiņām. Pircējam Piegādātāja ierosinājums ir jāizskata 15 (piecpadsmit) kalendāro dienu laikā. Piegādātājs ir tiesīgs iesniegt kurināmā cenu izmaiņu pamatojumu, ja tā ir palielinājusies vairāk par 5%.

7.2. Līguma darbības ietvaros, bet ne ātrāk kā līdz 2024.gada 10.decembrim, Pircējam ir tiesības ierosināt kurināmā cenas izmaiņas. Pircējam, pirms ierosināt kurināmā cenas izmaiņas, ir jāiesniedz Piegādātājam pamatojums (piemēram, tirgus izpēte) un Piegādātājam tas ir jāizskata 15 (piecpadsmit) kalendāro dienu laikā. Pircējs ir tiesīgs iesniegt kurināmā cenas izmaiņu pamatojumu, ja tā ir samazinājusies vairāk par 5%.

7.3. Ja Puses ir ierosinājušas kurināmā cenu izmaiņas, tad izmaiņas kurināmā cenā stājas spēkā, tikai pēc rakstiskas vienošanās noslēgšanas.

7.4. Ja kāda no Pusēm ir iesniegusi pamatotu un pierādāmu cenu izmaiņas pamatojumu, bet otra Puse to nevēlās atzīt, tad Līgums tiek izbeigts bez soda sankcijām. Šādā gadījumā Pircējs vai Piegādātājs rakstiski informē otru Pusi par Līguma darbības izbeigšanu un Līguma izpildi nodrošina ne mazāk kā 30 (trīsdesmit) kalendārās dienas.

7.5. Pircējs var vienpusēji pārtraukt Līguma izpildi, rakstiski brīdinot Piegādātāju, sekojošu iemeslu dēļ:

7.5.1. ja Piegādātājs nepilda saistības, kas saistītas ar noslēgtā Līguma izpildi;

7.5.2. Ja saistību nepildīšana Piegādātājs nav novērsis 2 (divu) darba dienu laikā pēc rakstisku brīdinājumu saņemšanas.

8. Strīdu izšķiršanas kārtība

8.1. Strīdus, kas Pusēm rodas saistībā ar šī Līguma izpildi, Puses risina pārrunu ceļa. Gadījumā, ja Puses nevar vienoties, strīdus jautājums tiek nodots izskatīšanai tiesā atbilstoši LR spēkā esošajiem normatīvajiem aktiem.

9. Nepārvarama vara

9.1. Puses nav atbildīgas, iestājoties nepārvaramas varas apstākļiem, par tādiem apstākļiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja iepriekš ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts par termiņu, kurā pastāvēs kāds no nepārvaramas varas apstākļiem.

9.2. Pusei, kura saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.

9.3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par faktiski piegādāto kurināmo.

10. Noslēguma noteikumi

10.1. Lai sekmīgi vadītu šī Līguma izpildi, Pircējs un Piegādātājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.

10.2. Pušu kontaktpersonas:

|  |  |
| --- | --- |
| Pircēja **pārstāvis** | Piegādātāja **pārstāvis** |
|  |  |
|  |  |
|  |  |
|  |  |
|  |  |

10.3. Šis Līgums var tikt grozīts un papildināts, pusēm vienojoties. Visi grozījumi un papildus vienošanās stājas spēkā pēc to noformēšanas rakstiski un abpusējas parakstīšanas, tādējādi kļūstot par neatņemamu šī Līguma sastāvdaļu.

10.4. Līguma labojumi, grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas Puses, tādējādi kļūstot par šī Līguma neatņemamu sastāvdaļu.

10.5. Līgums sagatavots uz 4 (četrām) lapām un 1 (vienu) pielikumu uz 4 (četrām lapām). Līgums ir parakstīts ar drošu elektronisko parakstu. Līgums pēc tā abpusējas parakstīšanas glabājas pie katras Puses elektroniskā formātā.

Pielikumā:

11. Pušu adreses un rekvizīti

Pircējs: Piegādātājs:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 / / / /

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**